[{"text_idx": "#000001", "text": "Kapitel: tulevik ei juhtu ise \u2013 seda peab looma ja ehitama"}, {"text_idx": "#000002", "text": "Kapitel on BCS Itera klient, kes kasutab oma igapa\u0308eva a\u0308ri juhtimiseks (finantsist kuni a\u0308ripindade juhtimiseni) Dynamics NAV Soft4Real a\u0308rilahendust."}, {"text_idx": "#000004", "text": "\u201eNimevahetus pa\u0308rast 20 aastat E.L.L Kinnisvara nime all to\u0308o\u0308tamist oli asjade loomulik ka\u0308ik. Lihtsalt eelmine nimi oli oma aja a\u0308ra elanud ning tundsime, et vaja oli uuemat la\u0308henemist,\u201c selgitab Indrek Moorats. Oli ju E.L.L Kinnisvara saanud alguse Merko Ehituse osakesena, kuid on nu\u0308u\u0308dseks ehitusfirmaga vo\u0303rreldavaks kasvanud ning lisaks nimeta\u0308htedes kajastuva Eesti-La\u0308ti-Leedu piiridest kaugemale arenenud."}, {"text_idx": "#000005", "text": "Nimevahetus sai teoks pa\u0308rast po\u0303hjalikku koduto\u0308o\u0308d: tegu polnud lihtsalt uue nime ja logoga, vaid tu\u0308kkideks vo\u0303eti kogu identiteet ning ko\u0303ik senised va\u0308a\u0308rtused. Kaasa vo\u0303eti parim ning kaubama\u0308rgi lubadused so\u0303nastati uuesti kuni strateegiani va\u0308lja. Uue nime Kapitel all tegutsetakse alates 2017. aasta 20. novembrist."}, {"text_idx": "#000006", "text": "\u201eMeie ettevo\u0303te tugineb kahele po\u0303hisambale \u2013 arendusele ning olemasolevate klientide vara hoidmisele. Viimase alla kuulub na\u0308iteks meie kultuuriprojekt Ko\u0303ltsu mo\u0303is. Va\u0308a\u0308rtustame keskkonda alates selle hoidmisest kuni selleni, et ko\u0303ik inimesed tunneksid meie loodavates ruumides end mugavalt ja va\u0308a\u0308rtuslikuna. See on ka po\u0303hjus, miks me ei anna oma arendustes kvaliteedi osas ja\u0308rele. Samamoodi on meie grupi 50 to\u0308o\u0308tajaga: inimene peab tundma, et ta teeb to\u0308o\u0308d, mis talle meeldib, ning et seda to\u0308o\u0308d va\u0308a\u0308rtustatakse. Kapiteli mo\u0303ttemaailm on ko\u0303ikjal u\u0308hesugune: samasugust personaalsust ning samasuguseid va\u0308a\u0308rtusi, mida pakume oma to\u0308o\u0308tajatele, pakume ka va\u0308ljapoole,\u201c selgitab Indrek Moorats."}, {"text_idx": "#000007", "text": "Ta\u0308navu jaanuari teisel poolel sai Kapitel Riia linnavalitsuselt Skanste Biznesa Centrs bu\u0308rookompleksi esimese ehitusetapi ehk kahe 11-korruselise bu\u0308roohoone ehitusloa. Uus bu\u0308rookompleks ho\u0303lmab kokku viit bu\u0308roohoonet, milles on va\u0308ljau\u0308u\u0308ritavat bu\u0308roopinda kokku 43 600 m2. Energiato\u0303husad ja ja\u0308tkusuutlikud A-klassi bu\u0308roohooned projekteeritakse BIMi ehk ehitusinfo mudelprojekteerimise po\u0303himo\u0303tetest la\u0308htuvalt ning vastavalt BREEAMi (*1) rahvusvahelisele standardile. Tuleviku Riia a\u0308rilinnaku su\u0308damesse ehitatavate hoonete vahele on planeeritud avalik roheline linnaruum."}, {"text_idx": "#000008", "text": "Ettevo\u0303tte arendusstrateegia ja\u0308rgi tegeletakse arendusprojektidega vaid sihtriikide pealinnades ehk siis Tallinnas, Riias, Vilniuses ning Prahas. Indrek Mooratsi so\u0303nul vo\u0303ib piire veelgi kitsendades o\u0308elda, et Kapiteli eesma\u0308rk on arendada ainult va\u0308ga heades asukohtades va\u0308ga ha\u0308id hooneid. \u201eKorter- ja eramaju me ei arenda, meie leib on a\u0308rikinnisvara. Ja midagi juhuslikku meie to\u0308o\u0308s ei ole, sest heade asukohtadega krunte on va\u0308he. Meie to\u0308o\u0308 algab valitud paikades vo\u0303imaluste leidmisest.\u201c"}, {"text_idx": "#000009", "text": "Na\u0308iteks toob ta Lightparki a\u0308rikvartali Tallinnas Liivalaia ta\u0308naval, kuhu on planeeritud Eesti ko\u0303rgeim, 111 meetri ko\u0303rgune 30 korrusega bu\u0308roohoone. Kokku tuleb sinna kvartalisse ligi 35 000 m2 bu\u0308roo-, kaubandus- ja teeninduspinda. Kuigi visioon oli Kapitelil ammu olemas, kulus krundi saamisele mitu aastat."}, {"text_idx": "#000010", "text": "Kapiteli projektijuhtimine ka\u0308ib riigiti: peakontor asub Eestis ning tu\u0308tarfirmad La\u0308tis ja Leedus osutavad emaettevo\u0303ttele teenust. Igal projektil on oma projektijuht, kes vastutab selle toimimise eest. Seeja\u0308rel valitakse partnerid, kes aitavad teha analu\u0308u\u0308se ja uuringuid ning hakkavad piirkonda projekteerima. Edasi tuleb eskiisito\u0308o\u0308d viia koosko\u0303lla pa\u0308ris vo\u0303imalustega."}, {"text_idx": "#000011", "text": "\u201eMuidugi tekitavad uued arendusprojektid alati ku\u0308simusi, eriti suured ettevo\u0303tmised. Ent selleks ju korraldamegi arhitektuurikonkursse ning kaasame spetsialiste, et vo\u0303iduto\u0308o\u0308d saaksid professionaalselt z\u030cu\u0308riilt heakskiidu. Oleme seda meelt, et arendades ja ehitades peab alati mo\u0303tlema, kas ko\u0303igil \u2013 seejuures ka meil endil \u2013 on ka edaspidi kodulinnas hea elada,\u201c selgitab Indrek Moorats."}, {"text_idx": "#000012", "text": "Lisaks arendusprojektidele panustab ettevo\u0303tte u\u0308sna palju Tallinna arengusse ka teisel viisil. Koosto\u0308o\u0308s Eesti Kunstiakadeemia ja Tallinna linnaga viiakse la\u0308bi kolmeaastast uurimisto\u0308o\u0308d \u201eLo\u0303petamata linn\u201c. Ettevo\u0303te toetab ettevo\u0303tmist enam kui 400 000 euroga. \u201eLoodan va\u0308ga, et see to\u0308o\u0308 aitab suunda na\u0308idata paremale linnale,\u201c lisab Moorats."}, {"text_idx": "#000014", "text": "La\u0308bimo\u0303eldud projektiga saavutab edu ka konkurentsitihedal turul"}, {"text_idx": "#000015", "text": "Kuigi Leedu bu\u0308rooturul on parajasti suhteliselt keeruline \u2013 seal pakutakse hulgaliselt pindu nii uutesse kui vanadesse bu\u0308roohoonetesse, suutis Kapitel leida Narbuto 5 bu\u0308roohoone avamiseks rentnikud sisuliselt ko\u0303igile pindadele. U\u0308he argumendina toob Moorats taas va\u0308lja asukoha: hoone asub Vilniuses perspektiivikas Z\u030cve\u0307rynase linnaosas, rohelise ja rahuliku elamurajooni ning a\u0308ri- ja tootmispiirkonna vahel, Panorama kaubanduskeskuse vahetus la\u0308heduses."}, {"text_idx": "#000016", "text": "Teine oluline tegur on Leedu turul uue nis\u030ci leidmine \u2013 Narbuto 5 on kauni arhitektuuriga A-klassi a\u0308rihoone, mille taga on hubane ja privaatne sisehoov ning mille ruume saab ra\u0308tsepato\u0308o\u0308 po\u0303himo\u0303ttel kohandada vastavalt u\u0308u\u0308rnike soovile. Veel ta\u0308htsam on kohalike ettevo\u0303tjate jaoks aga keskkonnaso\u0303bralikkus: rahvusvaheline BREEAMi sertifikaat kinnitab, et hoone on projekteeritud ja ehitatud ja\u0308tkusuutlikkuse po\u0303himo\u0303tteid ja\u0308rgides ning see ta\u0308hendab mugavat, to\u0303husat ja tervislikku to\u0308o\u0308keskkonda, mis on ehitatud tarbijat arvestades."}, {"text_idx": "#000017", "text": "Suur abiline on siin olnud muidugi digitaalajastu areng. Oma igapa\u0308evato\u0308o\u0308s kasutab ettevo\u0303te erinevaid tarkvaralahendusi nagu na\u0308iteks BIM ehitusinfo haldamiseks, lisaks on finantsvaldkonna inimestel kasutusel u\u0308le Baltikumi u\u0308hiselt juurutatud NAVi lahendus."}, {"text_idx": "#000018", "text": "\u201eAga na\u0308iteks Skanstese puhul kasutame innovaatilist projektlahenduste analu\u0308u\u0308si virtuaalruumis, mis tegi to\u0308o\u0308 nii lihtsamaks kui ka po\u0303nevamaks \u2013 projekte sai vaadata la\u0308bi virtuaalreaalsusprillide, nagu oleks tulevik juba ka\u0308es. See on to\u0303esti omapa\u0308rane kogemus,\u201c nendib arendusdirektor. \u201ePanustame oma ettevo\u0303ttes palju innovatsioonile. Oleme digitaalehituse klastri asutajaliige ja selle tegemistest aktiivsed osalised. Koosto\u0308o\u0308s riigi, omavalitsuste, ko\u0303rgkoolide ja rahvusvaheliste organisatsioonidega suuname sektori arengut,\u201c lisab Moorats."}, {"text_idx": "#000019", "text": "Kui erinev on projekteerimine ja arendustegevus erinevates riikides? Indrek Mooratsi so\u0303nul ei ole probleemi: \u201eLa\u0308tis, Leedus vo\u0303i Ts\u030cehhis kohtad erinevaid isiksusi, kuid meie kultuuriruumid ei ole nii erinevad nagu na\u0308iteks Euroopa versus Jaapan. Oluline on, kuidas inimesed omavahel hakkama saavad.\u201c\n(*1) BREEAM \u2013 Building Research Establishment\u2019s Environmental Assessment Method \u2013 meetod, mille ja\u0308rgi hinnatakse hoone disaini, omadusi ja ehituskvaliteeti, vo\u0303ttes aluseks energia, veekasutuse, sisekeskkonna (tervis ja heaolu), ja\u0308a\u0308tmeka\u0308itluse, o\u0308koloogia jt aspektid."}, {"text_idx": "#000020", "text": "aastal loodud Kapitel (kuni 2017. aasta su\u0308giseni kandis nime E.L.L. Kinnisvara) kuulub ta\u0308ielikult Eesti kapitalile. Ettevo\u0303tte ainuomanik AS Riverito on enamusosanik ka bo\u0308rsil noteeritud Baltimaade suurimas ehituskontsernis AS Merko Ehitus. Kapitel on investeerinud kinnisvaraarendusprojektidesse Tallinnas, Riias, Vilniuses ja Prahas ligi 400 miljonit eurot ning plaanib la\u0308hiaastatel investeerida 30\u201350 miljonit eurot aastas."}, {"text_idx": "#000022", "text": "Saadame korra na\u0308dalas sulle meie lehel avaldatud postitusi"}, {"text_idx": "#000024", "text": "Palk365 ja Personal365 uuendused 2023 jaanuar"}, {"text_idx": "#000025", "text": "Palk365 ja Personal365 uuendused alates versioonist BC18 Aruanded TSD liidetud aruanne Vajadusel saab TSD-d vo\u0303tta va\u0308lja ka liidetud aruandena, mis ta\u0308hendab, et samas baasis olevad ettevo\u0303tted saavad u\u0308hiselt esitada TSD, kui neil on na\u0308iteks sama registrikood. TSD-d on vajalik mo\u0303lemal ettevo\u0303ttel eraldi va\u0308lja arvutada Liidesed VITS liides Palk365 lahendus on liidestatav VITS to\u0308o\u0308tervishoiu ja [...]"}, {"text_idx": "#000026", "text": "Projekti eelarvet ja\u0308lgides saab o\u0303igeaegselt sekkuda"}, {"text_idx": "#000030", "text": "Igapa\u0308evane klienditeenindus ja -tugi: HelpDesk"}]